Għax hekk bil-fors taħseb meta taqra s-sentenza tal-Maġistrat Mifsud li l-ġimgħa l-oħra illibera liċ-Ċaqnu mill-akkuża li kellu zoo illegali fil-kumpless Montekristo fil-limiti ta' Ħal-Farruġ. Dan minkejja li kulħadd jaf mhux biss biz-zoo illegali, imma ukoll bit-tigra li għamlet għal tifel u weġġgħetu serjament. Fis-sentenza taghha l-Qorti qalet hekk : "Il-Prosekuzzjoni f'dan il-kaz naqset li tipproduci lista tal-annimali li seta' kien hemm fil-lok in kwistjoni fil-jum tal-incident. Lanqas fil-Proces Verbal esebit f'dawn l-atti ma tinstab lista ta' annimali li kien hemm jekk kien hemm f'dak il-jum. Fil-process kollu l-Qorti sabet ritratti biss ta' annimal wiehed u li jidher li hija tigra. Allura kif xi hadd jippretendi lil din il-Qorti issib lil xi hadd hati li zamm zoo meta min investiga hadd ma ndenja ruhu jaghmel lista tal-annimali li kien hemm, jekk kien hemm, biex ikun ippruvat li kien hemm zoo skont id-definizzjoni tal-ligi?" Il-fatt li l-Pulizija ma ippreżentatx provi għandu jħassibna ħafna. Iktar u iktar meta nafu li ċ-Ċaqnu għandu l-fama li jipprova jagħmel li jrid. Ħafna drabi jirnexxielu għax min għandu l-obbligu li jwaqqfu ma jagħmel xejn. Ma nafx jekk dan kienx kaz ta' negligenza mill-Pulizija inkella jekk hemmx spjegazzjoni oħra, agħar minn hekk. Nittama li l-Kummissarju tal-Pulizija isib il-ħin biex jinvestiga lill-Pulizja li għamlu din il-froġa u wara jiehu l-passi li jirriżultaw meħtieġa. Għax it-tigra taċ-Ċaqnu ma sparixxietx. Huma l-pulizija li qed jisparixxu, ftit ftit.